|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

| **Karelas Čapekasček. *Karel Čapek*** |
| --- |
|  |
| Karelas Čapekas su prezidentu T. G. Masaryku Bystričkoje (Slovakija, Martino raj.) |
| Gimė | 1890 m. sausio 9 d. Malé Svatoňovicėse, Austrijos imperija, Hradec Kralovės kraštas |
| Mirė | 1938 m. gruodžio 25 d. (48 metai) Prahoje Čekoslovakijoje |
| Tautybė | Čekas |
| Tėvas | MUDr. Antonín Čapek (Antoninas Čapekas) |
| Motina | Božena Čapková, (mergautinė pav.: Novotná)**Brolis**: Jozefas Čapekas iliustratorius, rašytojas**sesuo**: Helena Čapková (Koželuhová, vėliau Palivcová), rašytoja |
| Sutuoktinis (-ė) | Olga Scheinpflugová(1935–1938) |
|  |
| Veikla | Čekų rašytojas, redaktorius, dramatikas, filosofas, fotografas, vertėjas |
| Sritis | Mokslinė fantastika, Ekspresionizmas, kt. |
| Organizacijos | laikraščiai „Národní listy", „Nebojsa", „Lidové noviny" |
| Pareigos | žurnalistas, redaktorius, rašytojas |
|  |
| Išsilavinimas | aukštasis |
| Alma mater | Karlo universiteto Filosofijos fakultetas Prahoje, toliau tęsė Berlyne bei Paryžiuje |
|  |
|  **Vikiteka** | Karel Čapek |
| Parašas |
|  |

Trisdešimtmetis Karelas Čapekas
**Karelas Čapekas** (ček. *Karel Čapek*, 1890 m. sausio 9 d. – 1938 m. gruodžio 25 d. Prahoje) – garsus čekų rašytojas, dramaturgas ir vertėjas. 1921 m. išleistoje knygoje *„R.U.R."* (*Rosumovi Univerzální Roboti*, liet. *Rosumo universalūs robotai*) pasiūlė ir išpopuliarino terminą *robotas*, kurį sukūrė kartu su broliu Josef Čapek.

Biografija
----------

Gimė gydytojo šeimoje Malé Svatoňovice kaime, netoli Trutnovo miesto, šiaurinėje Čekijoje. Mokėsi Hradec Kralovė gimnazijoje, vėliau – Brno ir Prahoje. Pradėjo rašyti sulaukęs vos 14 metų. Laikotarpiu nuo 1908 iki 1913 m. kūrė apsakymus kartu su broliu Josef Čapek. 1915 m. baigė menų bakalauro studijas Prahos Karlo universitete. Dėl silpnos sveikatos nedalyvavo Pirmajame pasauliniame kare. Studijavo filosofiją Berlyno ir Paryžiaus universitetuose. 

Literatūrinę karjerą pradėjo 1916 m. Nuo 1917 m. dirbo žurnalistu ir kritiku laikraštyje *Národní listy*. Nuo 1921 m. dirbo žurnalistu, taip pat kultūros ir politikos skyrių redaktoriumi dienraštyje Lidové noviny. Nuo 1921 m. iki 1923 m. dirbo dramaturgu Prahos *Divadlo na Vinohradech* teatre. 1925 m. įkūrė Čekoslovakijos PEN klubą, buvo jo pirmasis pirmininkas. 1935 m. H. Velsas pasiūlė K. Čapeko kandidatūrą į Tarptautinio PEN klubo prezidentus, tačiau dėl ligos čekų rašytojas atsisakė pretenduoti į šias pareigas. 1936 m. buvo Nobelio literatūros premijos nominantas.

Mirė 1938 m. gruodį nuo plaučių uždegimo.

Kūryba
------

Išgarsėjo savo socialinėmis utopijomis bei pirmaisiais mokslinės fantastikos romanais. Kūrybai būdinga moderniojo gyvenimo reiškinių savita ir originali interpretacija, groteskas, satyra, praeities idilė ir fantastinės ateities prognozės.
1927 m. Kauno valstybiniame dramos teatre pastatyta pjesė *R. U. R.*

Bibliografija
-------------

Į lietuvių kalbą išverstos knygos:

* *Krakatitas* (*Krakatit*, 1922 m.)
* *Pašnekesiai su T. G. Masaryku* (*Hovory s T. G. Masarykem*, 1928–1935 m.). Vertė Stasys Sabonis
* *Apsakymai iš vienos kišenės* (*Povídky z jedné kapsy*, 1929 m.). Vertė Vytautas Visockas
* *Apsakymai iš kitos kišenės* (*Povídky z druhé kapsy*, 1929 m.). Vertė Vytautas Visockas
* *Plėšiko pasaka: pasakos ir linksmos istorijos* (*Devatero pohádek a ještě jedna od Josefa Čapka jako přívažek*, 1932 m.)
* *Hordubalas* (*Hordubal*, 1933 m.). Vertė Vytautas Visockas
* *Karas su salamandromis* (*Válka s mloky*, 1936 m.). Vertė Vytautas Visockas

Išnašos
-------

1. ↑  *Karel Čapek*. Britannica Online Encyclopedia. Nuoroda tikrinta 2021-08-28.